Publication: Magyar Közlöny
Issue: MK-2001-156 (Year: 2001, Number: 156)
Era: 1990-2004
Section: A Kormány az idegennyelv-tudást igazoló államilag elismert nyelvvizsgáztatás rendjéről és a nyelvvizsga-bizonyítványokról szóló 71/1998. (IV. 8.) Korm. rendeletet
Paragraph Index: 530

b) pontja szerinti kapcsolatban áll, illetve aki jelentkezők nyelvvizsgára történő felkészítésében részt vett. A nyelvvizsgán a vizsgázó minden egyes nyelvi teljesítményét két értékelő értékeli. A Testület által meghatározott esetekben, az írásbeli teljesítmények értékelésénél, ettől el lehet térni. A vizsgabizottság összeférhetetlenségére vonatkozó szabály alól a Testület állásfoglalása alapján kivétel tehető a Magyarországon kevésbé gyakran oktatott, illetve ritka nyelvek esetében. A vizsgázóval az értékelt írásbeli, szóbeli vagy komplex vizsga eredményét a vizsgaközpont a vizsga időpontját követően, legkésőbb 30 napon belül közli. Az eredmények közlésétől számított 15 napon belül a vizsgázó az értékelt írásbeli dolgozatot, illetve szóbeli vizsgájának értékelését megtekintheti.

Source: https://magyarkozlony.hu/hivatalos-lapok/627dffc85094494afba85b5d3ad6b54ae3abfa53/dokumentumok/ee8581245d15933706494eca5b14f0f1855fded2/letoltes